प्रिंस, केट की एक झलक के लिए टैंट गाड़े बैठे हैं लोग  
शाही शादी को लेकर लोगों की दीवानगी बढ़ती जा रही है। प्रिंस विलियम और केट मिडिलटन की एक झलक देखने को लोग बेताब हैं।
शाही शादी को लेकर लोगों की दीवानगी बढ़ती जा रही है। प्रिंस विलियम और केट मिडिलटन की एक झलक देखने को लोग बेताब हैं। कई ऐसे लोग भी हैं जो 1981 में प्रिंस चार्ल्स और डायना की शादी को देखने इसी तरह पहुंचे थे। एक महिला उस हेट को लेकर आई है जो उसने 1981 में शाही शादी के वक्त खरीदा था। वैसे मौसम विभाग ने लोगों को थोड़ा निराश किया है। मौसम विभाग का कहना है कि आज बारिश हो सकती है।  लंदन में लोग उन जगहों पर डेरा जमाए बैठे हैं जहां से उन्हें रॉयल कपल प्रिंस विलियम और केट की एक झलक देखने को मिल सके। लोग टैंट और तंबू गाड़कर सड़कों के किनारे जम गए हैं। हर रोज़ टेंटों की संख्या बढ़ती जा रही है। मौसम ठंडा है लेकिन इसका असर फैन्स पर बिल्कुल नहीं दिख रहा है।ब्रिटेन में शाही शादी के मौके पर हर कोई झुमना नाचना चाहता है। इसलिए कई जगह सड़कों पर पार्टी तो हो ही रही है वहीं लोग भांगड़े की धुन पर जमकर थिरकेंगे यानी लंदन और आसपास के इलाकों में कई जगह सड़कें जाम रहेंगी। लंदन में करीब 825 सड़कें बंद रहने की घोषणा कर दी गई है। ज्यादातर पार्टियों का आयोजन एशिया से जाकर रह रहे लोग कर रहे हैं। इनकी मदद के भी इंतज़ाम किए गए हैं।